ได้เวลาเก็บ WHA หลังร่วงเกินพื้นฐาน โบรกชี้ Q4 กำไรดีสุดของปี เคาะเป้า 5.20 บ.
ได้เวลาเก็บ WHA หลังร่วงเกินพื้นฐาน โบรกชี้ Q4 กำไรดีสุดของปี เคาะเป้า 5.20 บ.
ได้เวลาเก็บ WHA หลังร่วงเกินพื้นฐาน โบรกชี้ Q4 กำไรดีสุดของปี เคาะเป้า 5.20 บ.
22 พ.ย. 2562

ผู้สื่อข่ารายงานว่า บริษัท ดับบลิวเอชเอ คอร์ปอเรชั่น จำกัด (มหาชน) หรือ WHA ณ เวลา 11.08 น. อยู่ที่ระดับ 4.18 บาท0.22 บาท หรือ 5.00% ด้วยมูลค่าซื้อขาย 351.77 ล้านบาท ราคาหุ้นเป็นขาลงในช่วง 2 เดือนที่ผ่านมาโดยนับตั้งแต่หุ้นยืนที่ระดับ 5.00 บาทเมื่อวันที่ 3 ก.ย.62 หรือลดลง16%

บล.เอเชีย เวลท์ ระบุในบทวิเคราะห์วันนี้(22 พ.ย.62) ว่า คาด WHA มีกำไรสุทธิในไตรมาส 4/62 สูงสุดในรอบปีที่ประมาณ 600 ล้านบาท โดยคาดว่าจะมีการโอนที่ดินในนิคมอุตสาหกรรมอีกกว่า 200 ไร่ หนุนยอดโอนที่ดินในปี 2562 ให้สูงกว่า 1,000 ไร่ พร้อมบุ๊กรายได้ขายสินทรัพย์เข้ากองรีท WHART ราว 4,900 ล้านบาท และลงนามสัญญากับลูกค้าโลจิสติกส์รายใหญ่พื้นที่รวม 2.0-2.65 แสนตารางเมตรภายในไตรมาส 4/62 ดันรายได้ปี 2562 เติบโต 70%เทียบไตรมาสก่อนหน้า ตามที่ตั้งเป้าไว้
โดยวันที่ 14 พ.ย. 62 ที่ผ่านมาบริษัทได้ลงนามเพื่อขายที่ดินเฟสแรกให้กับทาง Alibaba จำนวน 1.3 แสนตร.ม. มูลค่าราว 3,000 ล้านบาท ซึ่งคาดว่ากระบวนการซื้อขายจะแล้วเสร็จและรับรู้เป็นรายได้ภายใน 60 วัน นับจากวันลงนาม
ทั้งนี้ราคาหุ้นทรุดตัวลงเชื่อว่าตลาดกังวลการซื้อขายจะเสร็จสิ้นในช่วงกลางเดือน ม.ค.63 รายได้เข้าไม่ทันในปี 2562 อย่างไรก็ตาม WHA ประกาศจ่ายปันผล 0.0815 บาทต่อหุ้น XD 21 พ.ย.62 คิดเป็นปันผลตอบแทน 1.9% แนะนำซื้อ ให้ราคาเป้าหมายที่ 5.20 บาท อิงวิธี SOTP เนื่องจากเห็นว่าหุ้นกลุ่มนิคมอุตสาหกรรมยังคงได้รับผลบวกจากสงครามการค้าระหว่างสหรัฐฯ และจีนที่ยืดเยื้อ รวมทั้งการส่งเสริมการลงทุนจากภาครัฐของไทย